Carlos Alcaraz l-a învins pe Rafa Nadal în demonstrativul de la Las Vegas, scor 3-6, 6-4, 14-12.
"Matadorul" a început mai bine, însă lipsa partidelor s-a văzut, adversarul, cu 17 ani mai tânăr, fiind mult mai proaspăt odată ce s-a avansat în confruntare.
Meciul a reprezentat prima partidă oferită live de celebra platformă de streaming Netflix și a avut o audiență uriașă. Meciul a durat o oră și 50 de minute.
Atât Alcaraz, cât și Nadal, care n-a mai jucat de mai bine de un an, sunt pe tabloul principal al turneului de la Indian Wells, care începe la 6 martie.